פרסתנים

ממוזער|בעלי פרסה וקרוביהם
**פרסתנים** (שם מדעי: Ungulata) היא קבוצה לא-טקסונומית (פּוליפילֶטית) של יונקים בעלי פרסות בקצות רגליהם או איבר דומה, והם מהלכים על קצות האצבעות על מנת לשאת את כל משקל גופם. בעבר נחשבו הפרסתנים לסדרה טקסונומית, אולם בעקבות גילויים שהראו שמיני הפרסתנים השונים אינם כה קרובים זה לזה, פוצלה "סדרת הפרסתנים" למספר סדרות.

ה"פרסתנים האמיתיים" כוללים שתי סדרות קיימות: מפריטי פרסה (Perissodactyla) ומכפילי פרסה (Artiodactyla) וכן את סדרת הלווייתנים (Cetacea) שהתפצלה ממכפילי הפרסה ואיבדו את הפרסות ואת הרגליים בתהליך האבולוציה – כולם שייכים לקבוצת הפרונגולטה.

מינים נוספים בעלי קירבה רחוקה יותר מכונים "תת-פרסתנים" – מינים בעלי אצבעות רחבות דמויות-פרסה והם כוללים ברובם יונקים מהקבוצה אפרותריה, ביניהם הפילאים, התחשאים, השנבובאים, והשפנאים – בני הקבוצה פיינונגולטה (Paenungulata) וייתכן שגם חדפי הפיל. כמו כן גם מיני המרידיונגולטיים ומספר סדרות נכחדות שונות. בעבר גם כמה כיסאים פיתחו מאפיינים דומים לפרסתנים כמו הדיפרוטודון.

## תיאור
הפרסתניים האמיתיים כוללים את מרבית מיני היונקים היבשתיים הגדולים הקיימים (המגה-פאונה). הם הופיעו לראשונה בסוף תקופת הפלאוקן ובתחילת תקופת האאוקן (לפני כ-54 מיליוני שנים לערך), והתפשטו במהירות למגוון של מינים במספר יבשות והתפתחו במקביל.

מלבד הפרסה המשותפת למרבית הפרסתנים, רובם גם פיתחו ניבים קטנים, שיניים טוחנות מחודדות ועצם קרסול קצרה.

מרבית הפרסתנים הם אוכלי עשב, ורק מעטים הם אוכלי כל כמו החזיריים והפקאריים או אפילו טורפים (כמו המזוניכידים הנכחדים והלווייתנאים).

## מיון
**פרסתנים אמיתיים**:
* קבוצה לאורסיאתריה (Laurasiatheria)
** קבוצה פרונגולטה (Fereuungulata)
*** סדרה קונדילרסים (Condylarthra) – נכחדה
*** סדרה דינוצרטים (Dinocerata) – נכחדה
*** סדרה מזוניכידים (Mesonychia) – נכחדה
*** סדרה מכפילי פרסה (Perissodactyla)
*** סדרה מפריטי פרסה (Artiodactyla))
*** סדרה לווייתנאים (Cetacea)

**תת-פרסתנים**:
* קבוצה אפרותריה (Afrotheria)
*** סדרה חדפי פיל (Macroscelidea)
*** סדרה שנבובאים (Tubulidentata)
**קבוצה פיינונגולטה (Paenungulata)
*** סדרה שפנאים (Hyracoidea)
*** סדרה פילאים (Proboscidea)
*** סדרה תחשאים (Sirenia)
*** סדרה דסמוסטיליים (Desmostylia) – נכחדה
*** סדרה אמבריתופודיים (Embrithopoda) – נכחדה
*קבוצה מרידיונגולטיים (Meridiungulata) – נכחדה
*** סדרה נוטונגולאטויים (Notoungulata)
*** סדרה ליטופטרנה (Litopterna)
*** סדרה אסטרפותרים (Astrapotheria)
*** סדרה פירותראים (Pyrotheria)
*** סדרה קסנונולטיים (Xenungulata)

## גלריה
**פרסתנים אמיתיים**:

קובץ:Collared peccary02 - melbourne zoo.jpg|פקארי הצווארון
קובץ:Camelus dromedarius at Tierpark Berlin (1).JPG|גמל חד דבשתי
קובץ:Red Deer (9663989689).jpg|אייל אציל
קובץ:Schwarzer Yakbulle.JPG|יאק הבית
קובץ:Przewalski Wild Horse.jpg|סוס פרז'וואלסקי
קובץ:Equus quagga burchellii - Etosha, 2014.jpg|זברה מצויה
קובץ:Sumatran Rhino 2.jpg|קרנף סומטרה
קובץ:DuskyDolphin.jpg|דולפין מזנק
קובץ:Eobasileus.jpg|שחזור של אאובסילאוס


**תת-פרסתנים**:

קובץ:Elephant Shrew.jpg|ארכף אדום-ראש
קובץ:Klipdas.jpg|שפן סלעים
קובץ:FL fig04.jpg|תחש נהרות קריבי
קובץ:Elephant in Thailand.jpg|פיל אסייתי
קובץ:African Elephant (Loxodonta africana) single-tusked bull ... (33049942020).jpg|פיל סוואנה אפריקני
קובץ:Platybelodon NT small.jpg|שחזור שלד פלטיבלודון
קובץ:Arsinoitherium122DB.jpg|שחזור של ארסינויתריום
קובץ:Macrauchenia (reconstruction).jpg|שחזור של מקרוקניה
קובץ:Toxodon NT small.jpg|טוקסודון בהשוואה לאדם


## קישורים חיצוניים

* 

## הערות שוליים

*
קטגוריה:בעלי חיים שתוארו ב-1766
קטגוריה:טקסונים שתוארו בידי קארולוס לינאוס